L’associació de veïns Calella Centre al·lega el pressupost municipal perquè s’obri un menjador social | Ràdio Calella Televisió\nL’associació de veïns Calella Centre al·lega el pressupost municipal perquè s’obri un menjador social\nDies després de l’aprovació inicial del pressupost municipal del 2021, i dins el termini de presentació d’al·legacions, l’associació de veïns Calella Centre va acollir-s’hi per demanar que els diners del nou sistema de climatització de l’edifici consistorial es destinin a l’obertura d’un menjador social. La partida d’inversió en qüestió és de 225.000 euros. L’entitat discrepa del que és una prioritat política del Govern Municipal que s’ha recollit en els comptes. I s’inscrigui o no en els supòsits en què es poden al·legar els acords plenaris, aquesta al·legació s’haurà de resoldre en una futura convocatòria que, hores d’ara, es desconeix si serà imminent –en forma de sessió extraordinària– o s’esperarà a l’ordinària del mes d’abril.\nHèlia Tresserras, presidenta de l’associació veïnal, diu que la crisi socioeconòmica derivada de la pandèmia urgeix l’obertura d’aquest recurs. Que el sistema de climatització de l’edifici de l’ajuntament pot esperar a l’any vinent.\nAquests diners es destinen a les mancances seria molt important. Pensem que tots els escolars de Catalunya estan amb portes i finestres obertes tot l’hivern i l’estiu, imagino que l’ajuntament també podria fer aquest sacrifici i arreglar l’aire condicionat l’any vinent. És important perquè algunes persones van a Poblenou, però està saturat.\nEl Govern Municipal ha reconegut que s’ha hagut d’incorporar aquesta important inversió al pressupost perquè la climatització que hi ha a l’edifici ha deixat de funcionar. El portaveu Josep Torres exposava que, si no fos per aquesta circumstància, no seria una prioritat recollida en aquest exercici. I que la urgència ha comportat que s’utilitzés un mecanisme recollit en les bases d’execució del pressupost per avançar-ne l’adjudicació.\nEn paral·lel, el mateix 3 de març, l’associació de veïns Calella Centre va registrar una instància demanant que els plens telemàtics se celebrin en el marc d’alguna plataforma digital que permeti la participació directa de la ciutadania en les sessions ordinàries, formulant precs i preguntes com abans de la pandèmia.\nTarden a contestar i ho fan per privat. Els plens perden respecte el que hauria de ser un ple públic perquè els precs i preguntes queden desvirtuats. Es pot fer, com ara que parlem online. L’Ajuntament hi podria fer alguna cosa.\nD’ençà que les sessions se celebren per una plataforma virtual, la ciutadania pot adreçar precs i preguntes als membres del Govern Municipal enviant un correu electrònic. En les darrera convocatòria, que es va aixecar amb la segona part de l’ordre del dia pendent, no es va obrir el torn.\nSegüent La CUP tanca files amb l’assemblea de la Bruna: “L’Ajuntament se n’ha rentat les mans”\nAnterior La Bruna anuncia la seva dissolució


Mobles per a televisors, mostrar o amagar? - api.cat\nHome Decoración\tEl televisor, protagonista o amagat?\nby Mercè Pérez June 4, 2014 4 comments\nA l’hora de decorar la nostra casa, una pregunta freqüent és què fer amb el televisor, l’amaguem, o que sigui protagonista? Ja van passar els temps de la típica taula per TV, la decoració actual requereix un altre tipus de solucions. Et donem idees per integrar-la sigui la que sigui la teva resposta al dilema.\nSi has respost que prefereixes amagar-la al teu pis de Barcelona, estàs a l’última. Fins i tot les grans marques de fabricants com Sony presenten els seus nous productes ocults en mobles per a televisors de fins a 60 polzades. Però no et preocupis, no estàs obligat a comprar tele i moble. Hi ha altres opcions, per exemple, ocultar-la darrere d’un paravent de quadres, senzill, econòmic i molt decoratiu.\nEn cas que et sembli poc ostentós, pots optar per uns miralls corredissos de cristall tallat, que li donaran a l’habitació un aire més luxós i barroc, i et permeten combinar una decoració clàssica, o amb antiguitats, amb l’aparell de línia més moderna. Al bany pots instal·lar la TV darrere d’un vidre emmirallat amb marc que l’aïlli: quan estigui apagat només veuràs el mirall, però quan l’encenguis veuràs la pantalla.\nEl més socorregut és un panell lliscant, d’una o dues fulles. Pots col·locar-ho bé cobrint un buit a la paret, bé sobre la prestatgeria perquè oculti ara els prestatges, ara el televisor. Movent el panell, l’habitació canvia el seu caràcter.\nUnes portes en un moble llibreter, en una boisserie o en un antic armari de rebost ocultaran la pantalla a voluntat. Tots els estils tenen cabuda en aquesta opció, fins i tot les cases més rústiques pot tenir uns mobles per a televisors que reforcin el seu estil country o provençal.\nA qualsevol habitació amagada en un armari, amb un suport de taula per TV, o de paret si està penjada al seu interior; podràs extreure-la i fins i tot girar-la per tenir visió des d’un altre angle. També hi ha llits individuals que ja porten incorporat en el peu un mecanisme que eleva la pantalla a voluntat, per veure-la quan estàs ficat al llit.\nEncara que millor opció és amagar-lo al sostre: quan tu ho desitges, s’obre una trapa que baixa deixant el televisor a la vista. Enginyós, pràctic i discret. Contribueix a l’harmonia de l’espai quan l’aparell està apagat. El mateix pots fer amb un mecanisme elevador des del terra, o al sobre d’un aparador o de la cuina.\nSi en canvi, has respost que prefereixes que tingui protagonisme al teu pis de lloguer de Sabadell, ho tens molt fàcil: els nous dissenys, cada vegada més grans, lleugers i plans, són ideals per penjar-los del mur. En el cas que tinguis una xemeneia, perllonga el seu revestiment cap a la part superior perquè emmarqui el televisor, si la pantalla és prou gran, li robarà l’atenció a la xemeneia.\nPots jugar amb el color, per exemple, en el cas d’un saló: decora-ho en tons neutres crus, i posa un moble de televisió de disseny a joc amb la pantalla, tots dos foscos. Totes les mirades es dirigiran cap a la TV, tant apagada com encesa, perquè serà un focus de color atraient.\nLa ubicació també mana, sobretot en un aparell de moltes polzades. Col·loca’l ocupant la paret principal, en una fornícula o sobre un petit mur, i distribueix al voltant de la peça mobles de tons discrets, en gamma monocromàtica. Quedarà tot en segon pla, centrant així l’atenció.\nAvui dia no només té cabuda al saló, a la cambra dels nois o en una sala de jocs pots posar taules de TV de colors vius. Si es tracta de la cuina, millor integra-la en un moble ressaltant-la amb una tira de leds, o bé col·loca-la al mur amb un marc.\nNo ens oblidem del bany: ja de per si mateix un televisor mural al bany atraurà les mirades, però res serà més original ni vistós que una banyera amb la televisió integrada com la de la següent foto. És realment sensacional.\nEsperem haver-te inspirat en tots dos sentits, ocultar o ressaltar. Ara tu decideixes.\nDrets i obligacions de l’arrendador\nNo et sobren bosses, et falta organització\nMiquel juny 28, 2015 - 4:01 pm\nSin duda, muy buenas ideas para ocultar la TV!\nOs dejo un enlace hacia mi empresa de fabricación de muebles para tv oculta a medida. Muchas Gracias.\nMercè Pérez juliol 6, 2015 - 11:36 am\nNos encanta que te gustara el artículo. Muchas gracias por seguirnos.\nJavi juliol 7, 2015 - 10:23 am\nIdeas brillantes. Lo haré en mi casa. Gracias por el artículo.\nMercè Pérez juliol 7, 2015 - 4:07 pm\nEs un placer para nosotros servirte de inspiración. Gracias por seguirnos.


El vi català derrota per primera vegada el Rioja als restaurants de Catalunya | Catalunya | EL PAÍS Catalunya\nEl vi català derrota per primera vegada el Rioja als restaurants de Catalunya\nUn informe de l'Incavi detalla l'augment de la penetració de les DO catalanes, també al mercat espanyol\nTarragona 22 FEB 2018 - 12:19\tCET\nVinyers al Priorat. TIM.E.WHITE\nEls elaboradors de vi català solien tenir una queixa recurrent: no ser profetes a la seva terra. Malgrat els reconeixements que els cellers del Priorat, el Montsant, el Penedès o Costers del Segre, per citar només algunes de les DO catalanes, obtenien a les guies, les fires i els certàmens internacionals, els seus vins punxaven quan jugaven en camp propi, incapaços de derrotar el domini que els vins de La Rioja exercien en les vendes. Per primera vegada, el vi autòcton és el preferit als restaurants catalans.\nHo revela l'Institut Català del Vi i el Cava (Incavi) sobre la base d'un informe de la consultora Nielsen. En un any, entre l'octubre del 2016 i el novembre del 2017, el consum de vi de les denominacions d'origen catalanes va créixer a Catalunya més de dos punts, i ja representa el 35,7%.\nL'embranzida dels vins catalans és especialment visible en el segment de la restauració, un terreny on el Rioja ocupava una posició històrica de lideratge. Per primera vegada s'ha revertit la situació, ja que les DO catalanes apareixen com les preferides per als clients dels restaurants. Les DO catalanes sumen un 37,4% de quota de mercat i La Rioja queda per darrere, amb un 31,2%. El sorpasso ha estat destacable, ja que en només un any la DO Rioja perd tres punts percentuals i els vins catalans en guanyen quatre. Al canal d'alimentació, on s'imputen les vendes de supermercats i botigues especialitzades, els Rioja ja van quedar desbancats de la primera posició entre el 2013 i el 2014.\nEl flamant lideratge català es basa en el fet que es comptabilitzen els resultats de les onze denominacions d'origen que dibuixen el mapa vitivinícola, és a dir, Penedès, Costers del Segre, Terra Alta, Priorat, Montsant, Conca de Barberà, Tarragona, Alella, Pla de Bages, Empordà i Catalunya. Totes creixen o es mantenen respecte a les dades del 2016, excepte Empordà i Penedès, que cauen. Penedès és, juntament amb la genèrica DO Catalunya, la denominació que, per volum, té més pes.\nL'Incavi destaca que a Catalunya, "es reforça la tendència a guanyar quota de mercat de les denominacions d'origen catalanes en detriment de les grans competidores". Aquest creixement és més important en valor (8,04%) que no pas en volum (2,03%).\nEs dona la circumstància que els vins catalans també guanyen protagonisme al mercat espanyol. En termes de litres venuts, l'any passat va ser el millor dels últims tres exercicis per als vins catalans al mercat espanyol. Les DO catalanes representen un 6,6% de tot el vi comercialitzat sota l'etiqueta DO.


Divendres al vespre es va inaugurar el renovat establiment de Júlia Perfumeria al centre comercial Illa Carlemany. Les noves instal·lacions d’aquesta prestigiosa botiga, no només són un reflex de l’elegància, el glamur i la sofisticació, sinó que aporten un valor afegit als serveis que poden oferir amb un format únic i amb una imatge irrepetible.\nJúlia ha creat un espai dins d’un altre espai (una botiga dins d’una altra botiga), ja que als serveis habituals de maquillatge i fragàncies, també podeu trobar un espai únic dedicat a Rituals, una marca que pretén transformar les rutines diàries en rituals amb significat, un espai que no vol vendre bellesa, sinó que aspira a fer que et sentis bé.\nA Rituals podràs trobar una àmplia col·lecció de productes luxosos però assequibles, inspirats en la saviesa i les tradicions de la cultura asiàtica, tant per a tractament personal com per a la llar. I, si no tens clar el teu regal per aquestes festes de nadal, amb Rituals oferiràs quelcom més que un regal, obsequiaràs felicitat.\nA banda de Rituals, també podràs trobar diferents col·leccions de marques exclusives, productes que destaquen per la seva excel·lència i qualitat, entre els quals cal destacar Atelier, una marca de cosmètica cent per cent natural i ecològica, que ofereix uns resultats sorprenents i, a més a més, és respectuosa amb el medi natural.\nTot un món de fantasia i sofisticació en el món de l’estètica i la cosmètica que no et pots perdre, a la planta baixa del centre comercial Illa Carlemany.\nandorraCosmèticaestèticaIlla CarlemanyJúliaJúlia PerfumeriaPerfumeriaPerfumeria JúliaPerfumsRitualsRituals Cosmetics\nJosep Segura 292 posts 0 comments\nEl primer sopar solidari de Mans Unides aplega 53 persones al Buda Gastro


Ple municipal — Ajuntament de Montblanc\nInici / L'Ajuntament / Òrgans de govern / Ple municipal\nEl Ple és el màxim òrgan de govern de l’Ajuntament de Montblanc. Està integrat per l’alcalde, que el presideix, i els regidors i les regidores de la corporació, i té les competències assenyalades en l’article 22 de la Llei reguladora de les bases del règim local i en la Llei 8/1987, municipal i de règim local de Catalunya.\nL’Ajuntament de Montblanc celebra les sessions plenàries a la Sala de Plens. Les sessions són públiques, excepte en el cas que els assumptes a tractar afectin el dret a l’honor, la intimitat personal o familiar, o a la pròpia imatge de les persones.\nEl Ple de l'Ajuntament de Montblanc es reuneix una vegada al mes amb caràcter ordinari, preferentment el segon dimecres del mes no festiu a les 20h, i, amb caràcter extraordinari, cada vegada que ho decideixi l'alcalde o ho demani, almenys, la quarta part del nombre legal de membres de la corporació.


Crònica Concert Paula Rojo al Renegade, per GiP - MúsicaCountry.cat\nHome » Concerts » Crònica » Música Country » Renegade » Crònica Concert Paula Rojo al Renegade, per GiP\nConcerts Crònica Música Country Renegade\nCrònica Concert Paula Rojo al Renegade, per GiP\nNota enviada per: GiP\nPaula Rojo i part de la seva banda en concert al Renegade de Mataró - 1 de novembre de 2013\nPaula Rojo va tornar al Renegade de Mataró, és el segon concert que fa a la sala, i aquest cop amb molta més gent, un centenar de persones vam gaudir dels seus temes propis i d'algunes versions que a ella li agraden molt.\nA principis d'any ja va fer el seu primer concert a Mataró, el feia la setmana que treia el disc, alguns ja l'havíem sentit i vist per Youtube (al menys nosaltres) i hi havia un parell de temes que ens agradaven molt i un en particular perquè parla del seu somni de travessar la bassa i anar a Nashville. A nosaltres aquest tema ens va tocar, ja que faltava molt poc perquè nosaltres féssim realitat el seu somni, que justament era un dels nostres, i així li vam dir a ella i al Tristan, guitarra que la va acompanyar el primer cop. I vam estar comentant que pensaríem en ella i que ens faríem una foto amb una bota gegant a Nashville; que la cançó semblava que estigués feta pel viatge i que havíem pensat fer un ball. Ella ens va comentar que li faria molta il·lusió que fos així i que algun dia esperava fer realitat el seu somni de trepitjar Nashville.\nEl tema de fer-li ball va quedar a l'aire, i ara quan van decidir tornar a Mataró es van posar en contacte amb en Toni Polonio per que ens localitzés i mirés com teníem el ball! I així ha nascut el ball Me Suena. El per què del nom? Doncs perquè “me suena” la música, “me suena” el ball, “me suena” el lloc, “me suena” el banjo, “me suena” a Country!\nI fins aquí la introducció del ball. Ara a parlar del concert que és el que a la gent li deu interessar, oi? :-)\nEn aquesta ocasió la Paula va venir acompanyada per Álvaro Bárcena (guitarra) i per Silvia Carbajal (violinista). Ens van agradar molt, vam notar millora; canvia amb el toc de violí. Ens queda pendents veure'ls amb la banda sencera... per la propera?\nTemes que van interpretar:\nHard Out Here – va cantar aquesta cançó d'en Garret Hedlund de la pel·lícula Country Strong\nCowboy Take Me Away – de les Dixie Chicks, aquí va comentar que un dels seus somnis és anar-les a veure i si la gira li permet anirà a veura-les al Country 2 Country a Londres.\nFamous In A Small Town – de la Miranda Lambert, una de les seves cantants preferides\nLet'er Rip – de nou les Dixie Chicks\nLondres – on va aprofitar per presentar als seus companys i retirar-se de l'escenari\nMentre la gent demanava més, van col·locar una taula i dues cadires al davant de la tarima, van tornar a sortir a l'escenari i l'Álvaro amb la seva guitarra, la Silvia amb el seu got i la veu de la Paula van seure per interpretar el tema “Si Me Voy”, una traducció que ha fet del tema “When I 'm Gone” i que va aprofitar per explicar el tema de la cupmania, que està arribant des dels USA. Aquest nadal veureu totes les campanyes que hi hauran.\nAprofito per dir-vos que el dia 24 de novembre al Wild podreu veure una petita demostració de la cupmania, ritme fet amb un got.\nDesprés d'això, la Paula va donar pas a l'Álvaro que ens va interpretar un “Country Road” d'en John Denver... quina veus nois, molt bó tocant aquest noi i a més bona veu, resulta que ell també toca el pedal steel però no el va portar.\nI per acabar va fer un bis del tema “Suena a Country” i una versió del “Chicken Fried” dels Zac Brown Band.\nDesprés va acabar signant CD i fent-se fotos amb tots els que van voler.\nEsperem veure'ls a la propera amb tota la banda, seguiu així i aconseguiu els vostres somnis!\nGiP, 3 de novembre de 2013\nEtiquetes de comentaris: Concerts, Crònica, Música Country, Renegade


Cursde formació per a empreses de Outdoor team building a Molins de Rei (Barcelona) per Instituto Empresarial para la Formación Continua INEFCO - educaweb.cat\nCursde formació per a empreses de Outdoor team building\nCom veus la possibilitat de compartir durant un dia una jornada de convivència en plena natura amb els teus companys?\nLa quotidianitat del dia a dia laboral ens fa entrar en unes rutines que impedeixen mostrar als altres la nostra part més senzilla, humana i divertida.\nUn Outdoor Teambuilding és una experiència única que fa conèixer-nos a un altre nivell. A través de dinàmiques i jocs de grup divertits i amb fons pedagògic, els membres d'una empresa es cohesionen, es comuniquen millor i s'impliquen per tal d'aconseguir superar els reptes de la jornada.\nEls resultats d'aquesta experiència s'extrapolen després a la feina i ajuden així a superar més fàcilment les dificultats reals a través d'uns llaços que d'altra manera difícilment es crearien. Us apunteu?\nINEFCO organitza per totes aquelles empreses que ho necessitin un Curs de Outdoor team building\n• Normes de la jornada.\n• Generació dels equips.\n• Creació de la bandera i del crit de guerra\n• Dinàmica de lideratge.\n• Reflexió sobre el lideratge i sobre els patrons detectats.\n• Dinàmiques de comunicació.\n• Extrapolació al nostre entorn laboral\n• Dinàmiques de treball en equip.\n• Quines necessitats no han estat cobertes?\n• Dinàmiques de col·laboració.\n• Diferències entre col·laborar i competir.\n• Dinàmiques de creativitat.\n• Realització del vídeo de la jornada\n• Organització del menjar.\n• Dinar de comunió\n• Jocs d'estratègia.\n• Foto final i comiat\n• Reflexió de la jornada\n• Exposició de les fotografies.\n• Presentació del vídeo\n• Anàlisi dels punts de millorar.\n• Brainstorming grupal.\n• Conclusions i tancament.\n• Generar cohesió de grup.\n• Fomentar la participació i implicació dels participants amb l'empresa.\n• Gaudir, jugar i participar en les diferents proves i dinàmiques pedagògiques de la jornada.\n• Millorar el companyerisme, el treball en equip, la motivació i l'estrès laboral.\n• Reflexionar sobre els factors a millores detectats durant la jornada.\n• Fomentar uns bons lligams relacionals entre els membres dels diferents departaments.\n• Conèixer els companys fora de l'entorn laboral.\n• Abordar el context laboral des d'una perspectiva distesa.\nCursde formació per a empreses de Outdoor team building encara no ha rebut opinions


Ajuntament de la Garriga/Concurs de receptes de cuina del Montseny\nData i hora oficials: 06/12/2021 03:11\nÚltima revisió 19-10-2021 13:22\nFins al 30 de novembre, podeu participar al V Concurs de Receptes de la Biosfera, organitzat pel parc del Montseny.\nEl concurs, que s’adreça a totes les persones que resideixin dins del territori de la Reserva de la Biosfera del Montseny, té les següents condicions de participació:\nLes receptes presentades han de tenir com a ingredient principal o com a ingredients majoritaris aliments que es produeixin i elaborin al Montseny.\nEl concurs estableix dues modalitats de premis: a les millors receptes i als millors vídeos, i es premiaran tant les dues millors receptes com els dos millors vídeos de cada categoria (primer plat, segon plat, postres i beguda). Els primers premis consistiran en un àpat per a dues persones en qualsevol dels restaurants acreditats amb la Carta Europea de Turisme Sostenible (CETS) del Montseny i els segons premis consistiran en un lot de productes del Montseny.\nMés informació a p.montseny.rbiosfera@diba.cat o al 93 847 51 02.\nConcurs de receptes de la biosfera


Informació | Ajuntament d'Albaida\nL'Atenció Primària és el primer nivell d'Atenció al ciutadà, una atenció personalitzada que permet l'entrada al sistema públic de Serveis Socials. L'Atenció Primària garanteix l'escolta activa de cada situació personal, familiar i/o col•lectiva i analitza les necessitats i problemàtiques plantejades coparticipant en la recerca d'alternatives de solució, aborda les situacions de crisi sociopersonals i sociofamiliars des de la prevenció, assistència i rehabilitació en tots els àmbits de la societat. S'analitza cada problemàtica per poder activar la xarxa d'ajuda social i familiar, i poder derivar al recurs especialitzat idoni.\nL’horari d’atenció de la Treballadora social . és: dimarts, dimecres, i divendres d’11h. a 14’00h.\nCorreu electrònic: serveis socials@albaida.es .\nLa tasca principal es informació, orientació i assessorament.\nDintre dels serveis socials generals el servei d'ajuda a domicili municipal desplega unes tasques que es realitzen a la llar de persones o famílies que es troben, per motius físics o socials, en situacions de mancança d'autonomia temporal o permanent per poder realitzar les tasques habituals de la vida quotidiana.\nL'Ajuntamnet compta amb tres auxiliars d'ajuda a domicili que es dediquen principalment a tasques de mobilització de malalts encamats\nPROGRAMA FAMILIES I INFÀNCIA\nÉs un recurs destinat a recolzar les families en situacions de crisi, generades per distintes tensions ambientals al llarg del seu cicle vital que els impedeixen protegir i socialitzar de forma adequada els seus membres.\nOfereix Informació i assessorament en matèria d' atenció a les persones en situació de dependència.\nL’horari d’atenció de la Treballadora social . és: dimecres, i divendres d’11h. a 14’00h.\nCorreu electrònic: dependencia@albaida.es .\nLes funcions del SMAD són:\nSuport a la ciutadania en la complimentació de sol.licituds, i requeriments.\nElaboració de l 'Informe Social en el domicili on viu el solicitante.\nExecució de les directrius de la Consellería d'igualtat i inclusió social en materia de dependencia.\nColaboració en la realització de la propuesta P.I.A.\nSeguiment de les prestacions i serveis\nMés informació: www.inclusio.gva.es


Més Poetes Catalanes (52): Maria Rovira i Lastra - Emigdi Subirats i Sebastià\nMés Poetes Catalanes (52): Maria Rovira i Lastra\nMaria Rovira i Lastra va nàixer a Barcelona el 1990, més coneguda com a Oye Sherman, és una humorista, escriptora i guionista.Va cursar un grau en comunicació audiovisual (itinerari de guió) a la Universitat Pompeu Fabra, que inclogué estada a la Università degli Studi Roma Tre\n* Va mostrar interès per l’escriptura i la poesia des de petita, escrivint els seus propis poemes des dels nou anys.\n*^Ha participat en diferents programes radiofònics, com la tertúlia de l’Estat de Gràcia, de Catalunya Ràdio, o L’irradiador, un programa de literatura d’iCat FM, on condueix la seva secció Sherman & Co. * Pel que fa a la televisió, va formar part de la nit dels Òscars, un programa d’humor i d’actualitat emès a TV3, on conduïa una secció per a la qual protagonitzava diferents vídeos sarcàstics.\n* Molt activa a les xarxes socials, especialment Twitter i Youtube, el seu videoblog “Es busca Oye Sherman”, protagonitzat i dirigit per ella mateixa i Ariel F. Verba, va guanyar el premi VOC de l’any 2017 a la millor websèrie, i el Premi Pantalles 2018, dins dels premis de la revista digital Núvol a joves creadors.\n* També realitza amb freqüència monòlegs de temàtica feminista, sovint en col·laboració amb l’humorista Ana Polo.\n* En el terreny literari ha publicat poemes a Fred de pomes dolces, un recull dels guanyadors dels Premis Ciutat d’Olot de l’any 2010 en la categoria de poesia.\n* També participa en el col·lectiu literari Gilles de Rai.


Les sales de concerts demanen el rescat de la música en viu | betevé\nLes restriccions per la covid-19 obliguen els locals barcelonins al tancament i a un endeutament insostenible en el temps\nÀrtic | Esther Castarnado | dijous, 10 de setembre del 2020, a les 16.47\nLes sales de concerts estan en perill de desaparèixer. Així ho alerta l’Associació de Sales de Concerts de Catalunya (ASACC). Les restriccions dirigides a l’oci nocturn per frenar la covid-19 ha condemnat gairebé la totalitat de les sales barcelonines a abaixar la persiana des de fa mesos. Una gran part perquè disposen d’una llicència de discoteca o sala de festes per la qual tenen prohibit obrir, mentre que d’altres, amb llicència de bar, no troben la viabilitat econòmica per treballar amb les limitacions del 50% d’aforament i limitació horària marcades per llei.\nCoronavirus Barcelona: última hora\nTot i les dificultats econòmiques hi ha sales que encara obren portes, gairebé com un acte de resistència. És el cas, per exemple, del Rocksound, al Poblenou, que programa concerts puntuals fins al mes d’octubre per a 25 persones en taules i cadires amb dos passis. “Ho fem de forma simbòlica perquè ens agrada i no volem que s’aturi la música, però amb prou feines cobrim despeses”, explica el seu propietari, Antonio Celerio. O l’Heliogàbal, a Gràcia, que té permís per obrir només com a bar així que ha preparat una selecció de dj’s per a un màxim de 16 afortunats que cada nit poden accedir al local. Això sí, la sala gracienca disposarà d’un espai a l’aire lliure al barri on poder programar concerts en directe, com a mínim, per celebrar el seu 25è aniversari. Sales de petit format que donen veu al circuit musical de base de le ciutat, a aquelles bandes que tenen difícil accés als pocs festivals i esdeveniments a l’aire lliure que s’han pogut celebrar en els últims mesos. “El que ens caldria seria que deixessin programar música en interior amb unes condicions viables o, si no és així, disposar d’espais a l’aire lliure per gestionar directament des de les sales i donar sortida a tots aquests artistes que, ara per ara, no tenen on tocar”, comenta Albert Pijoan, director de l’Heliogàbal.\nDiàleg i pla de rescat\nLes despeses fixes que les sales han hagut de pagar sense facturar des que va començar la pandèmia han derivat en un deute acumulat que, asseguren, els farà molt difícil la reobertura. En aquest sentit, demanen recuperar el diàleg amb l’administració per tal d’activar un pla de rescat econòmic que els possibiliti un cost 0 de tancament i la recuperació de les pèrdues generades. De la mateixa manera, consideren necessària la creació d’un pla sectorial que marqui els protocols de seguretat i traçabilitat a seguir un cop puguin tornar a obrir al públic.\nEl 95 % dels concerts cancel·lats\nCom a conseqüència d’aquesta situació, l’ASACC calcula que fins al setembre s’han cancel·lat 3.750 concerts, s’han perdut més de 37 milions d’euros d’ingressos i han quedat afectats 1.623 treballadors a les 80 sales que conformen l’associació. Al seu torn, l’ARC (Associació de Representants, Promotors i Mànagers de Catalunya) va més enllà i estima en total uns 10.037 esdeveniments i 40.280 treballadors acomiadats o en ERTO fins al 30 de setembre. L’Acadèmia Catalana de la Música ho resumeix en un percentatge: només s’han pogut fer el 5 % dels concerts previstos, el 95 % de l’activitat està aturada.\nL’altra cara d’aquest desert musical han estat els festivals d’estiu, que han ofert al públic i a una part de l’escena un espai on trobar-se de forma segura a l’aire lliure. El festival Grec, amb prop d’una vintena d’actuacions musicals, va tancar amb un 95 % d’ocupació. També es van atrevir a programar el festival Cruïlla XXS i el Festival de Pedralbes amb 35.000 i 32.000 espectadors, respectivament. Per la seva banda, el cicle Sala Barcelona, al Castell de Montjuïc, va ser organitzat per l’ASACC i l’Institut de Cultura de Barcelona per oferir un espai on poder proposar actuacions. Els 60.000 euros recaptats es repartiran entre una trentena de locals de petit format. I encara està actiu el cartell de les Nits del Fòrum, a càrrec del Primavera Sound, per on encara han de passar fins al 20 de setembre artistes com Amaia, Dorian i Mujeres.\nEl moviment #alertaroja\nLa crisi no s’acaba al món musical, total la indústria de l’espectacle i els esdeveniments n’està afectada. És per això que ha nascut el moviment #redalert, que aquí ha pres el nom d’#alertaroja. Es tracta d’una campanya coordinada des de diferents països per visibilitzar la greu situació econòmica que pateixen els professionals del sector. Diverses associacions i entitats catalanes ja s’han adherit al manifest que prepara accions coordinades internacionalment. La propera serà una mobilització que tindrà lloc el proper dijous 17 de setembre a una vintena de ciutats de l’Estat, entre elles, Barcelona. Els promotors de la protesta asseguren que es farà de forma segura, en un perímetre delimitat a l’aire lliure amb aforament limitat i entrada sota reserva prèvia per tal de garantir la distància social.\nAquí tenemos los primeros carteles de la movilización de cada una de las 28 ciudades del 17S. Según nos vayan llegando los datos, los iremos subiendo en este #hilo 1/… #Apoyo17S #wemakeevents #RedAlert #AlertaRoja #hacemoseventos 👇🚨 pic.twitter.com/KitUP7iMUJ\n— Alerta Roja (@AlertaRojaES) September 10, 2020


El Teatre Municipal de l’Ateneu presenta la nova temporada\nEl proper 24 de setembre, el Teatre Municipal de l’Ateneu inicia la nova temporada de tardor. El programa inclou 12 espectacles dins la programació estable de teatre, música i dansa i el grup La Xarxa d’Igualada. Unes propostes que venen avalades per l’èxit de crítica i de públic.\nEls dies 24, 25 i 26 la temporada s’iniciarà amb l’adaptació de l’obra de Mercè Rodoreda Quanta, quanta guerra una adaptació de l’obra Mercè Rodoreda a càrrec de Biel Rossell, que també n’és el protagonista, i Pep Farrés, que dirigeix l’espectacle. Biel Serena n’és l’altre intèrpret i ha compost la música i és responsable de l’espai sonor. L’espectacle narra la vida del jove Adrià Guinart, que decideix fugir de casa per anar a la guerra. Un viatge iniciàtic que parla de la necessitat universal de volar del niu i conèixer món. L’espectacle, una producció de Farrés Brothers & cia es farà amb els espectadors asseguts a l’escenari.\nEl més d’octubre arriba amb música i humor. Marcel Tomàs de Cascai Teatre es posa a la pell de Noucents, el pianista de l’oceà el diumenge 10 d’octubre a les 7 de la tarda.\nL’escriptor italià Alessando Baricco va escriure la història de Danny Boodman TD Lemon que sense trepitjar mai terra ferma va esdevenir el millor pianista del món. Un quartet de músics extraordinaris amaneix la història amb un viatge per la música popular de principis del segle 20.\n53 diumenges és la nova comèdia de Cesc Gay. Tres germans mantenen una relació tempestuosa però irrompible pels problemes que els suposa el seu pare que ja s’ha fet gran. L’espectacle interpretat per Pere Arquillué, Cristina Plazas, Àgata Roca i Lluís Villanueva arribarà a l’Ateneu el diumenge 24 d’octubre a les 7 de la tarda.\nEls Brugarol, obra escrita i protagonitzada per Ramon Madaula, i dirigida per Mònica Bofill, ha recorregut una bona colla de teatres. Estel Solé i Jaume Madaula completen el repartiment d’aquesta comèdia àcida sobre la família, reconeguda amb el Premi Recull 2020 que es podrà veure el diumenge 7 de novembre a les 7 de la tarda.\nEl divendres 19 de novembre, a les 9 del vespre, Marialluïsa el grup dels igualadins Pau Codina, Carles Guilera, Andreu Dalmau i Pol Mitjans presentaran el seu nou disc La vida és curta però ampla. Una nova dosi de cançons senzilles però preciosistes, que s’enlairen sobre melodies brillants i sons atmosfèrics.\nLa següent proposta serà la del diumenge 28 de novembre, a les set de la tarda. Iseult Golden i David Horan parlen de les difícils relacions amb la parella i l’escola del fill a l’espectacle Classe. Temes com les diferències de classe, els reptes del món educatiu i les dificultats en les relacions són els temes que interpreten en Pol López, Pau Roca i Carlota Olcina molt ben dirigits per Pau Carrió.\nBarcelona 24 h tancarà la programació de tardor el diumenge 19 de desembre a les 7 de la tarda. L’obra escrita per Pau Barbarà Mir i dirigida per Marc Flynn narra la vida de quatre joves que es creuaran, s’enfrontaran i s’enamoraran a Barcelona. A més de comptar amb els actors igualadins Àlex Sanz i Carles Pulido aquest musical compta amb els intèrprets Jaume Casals, Anna Piqué, Mireia Òrrit i Laia Fontán.\nLa Xarxa torna amb cinc espectacles\nLa programació de La Xarxa s’iniciarà el diumenge 19 de setembre amb l’espectacle de la companyia Tutatis, Elmer, l’elefant de colors. Un espectacle, basat en l’obra de David McKee, on allò que es convencional queda de costat i s’ensenya la importància de ser un mateix. Les entrades tenen un preu de 7 € i de 5 € per als socis de La Xarxa.\nPer celebrar el seu 25è aniversari La Xarxa proposa l’espectacle de L’Estaquirot Teatre Els tres ossos, una recreació del conte La Rínxols d’or , una nena que capgirà la tranquil·la vida d’una família d’ossos. L’espectacle es representarà el diumenge 3 d’octubre, a ¼ d’una del migdia.\nVenda d’abonaments a partir del 9 de setembre i venda d’entrades a partir del 15 de setembre\nEl proper 9 de setembre, a les 11 del matí, es posaran a la venda els abonaments de la temporada de tardor 2021 del Teatre Municipal Ateneu. La venda d’entrades individuals, serà a partir del dimecres 15 de setembre a les 10 h.\nEls abonaments són una oportunitat única per poder assistir al teatre de referència i qualitat, al millor preu. L’abonament per a tota la temporada té un preu de 60 euros i inclou cinc obres de teatre. Els abonaments es poden adquirir mentre hi hagi cinc espectacles disponibles. La venda d’entrades individuals, serà a partir del dimecres 15 de setembre a les 10 h.\nArticle anteriorPrecarització de la pagesia professional\nPròxim articlePreestrena de “Gustau, la transició al descobert”, dimarts a l’Ateneu


BCN Design Week Kids amb Ido: Crea un moble amb material reciclat!\nDissenyarem mobiliari amb neumàtics: el neumàtic és un del residus més comuns i complexes per reciclar. Es comentaran a més, aspectes bàsics d'aquest residu i la seva curta vida útil. Correu a inscriure-us a la pàgina www.barcelonadesignweek.com, només hi ha 20 places! Per a totes les edats, nens acompanyats d'un adult.


Comencem les activitats | Xanascat, la xarxa jove d'albergs de Catalunya\nPel matí hem començat amb les activitats potents! El grup dels més grans han fet barranquisme, quina aventura! Sort que feia calor perquè l’aigua està ben fresqueta. Un altre grup han fet l’activitat de Orientació, han aprés les tècniques per orientar-se i després han fet una cursa d’orientació. També els hi ha anat molt bé per conèixer l’entorn de l’alberg. Els altres dos grups han fet les activitats de ràpel i escalada, no aptes per vertiginosos! Bé, alguns tenen una mica de por a les alçades, però les activitats són genials per començar a perdre-la.\nPer la tarda han fet una activitat de supervivència, han aprés a fer cabanyes per dormir a la intempèrie i tècniques per sobreviure a la muntanya. També han pogut descobrir la fauna i flora de l’entorn i les possibilitats que ens envolten.\nTambé han fet el taller de cartells. Els cartells que posteriorment pengem a les portes de les habitacions per saber qui viu a cada lloc. Si hi ha algun artista a l’estada potser demà us pengem al blog alguna obre d’art.\nUs escrivim demà amb més informació i aventures!


Encertada, defectuosa, inoportuna (Alfredo Pastor)\nEncertada, defectuosa, inoportuna\nALFREDO PASTOR 16/03/2012 00:00\n260x366 Encertada, defectuosa, inoportuna / ARIANNE FABER Encertada, defectuosa, inoportuna / ARIANNE FABER\nAixí podríem qualificar la llei que, encara en fase de projecte, constituirà la versió catalana del fiscal compact que subscriuen els estats membres de l'eurozona. La llei pretén anar posant límit als desequilibris fiscals en la Unió estipulant que el dèficit estructural d'un estat membre no podrà sobrepassar el 0,5 per cent del producte interior brut corresponent (el 0,14 per cent en la versió catalana, més exigent). A grans trets, la idea és encertada, perquè no és sa que any rere any una administració gasti més que els recursos que obté. Cal no oblidar, no obstant, que de vegades és la despesa privada la responsable d'un desequilibri: en el cas espanyol, sota la llosa del deute que tant ens pesa no s'hi han de buscar tant aeroports buits i línies d'AVE inútils com desenes de milers de pisos que avui no tenen comprador a la vista.\nLa instrumentació és defectuosa, perquè el test que permet determinar qui compleix la llei i qui no es basa en el càlcul del dèficit estructural. El concepte és senzill: el dèficit (o superàvit) estructural és el que presenta una economia en un any ni gaire bo ni gaire dolent, és a dir, quan està creixent a velocitat de creuer, al que s'anomena de vegades taxa de creixement tendencial. Per aplicar la llei n'hi ha prou dividint la xifra de dèficit de l'any pel PIB estructural corresponent. Si la desviació és superior al 0,5 (o al 0,14) per cent, el país incompleix la llei i pot fer-se mereixedor d'una sanció. Però, si el concepte és senzill, la seva concreció pràctica és gairebé impossible, perquè ningú sap si la taxa tendencial de creixement de la nostra economia és l'1, el 2,5 o el 3,1416; per altra banda, cal mesurar el PIB amb molta precisió, ja que les desviacions tolerades són molt petites. I no es tracta d'una discussió acadèmica, perquè el resultat del test té repercussions pressupostàries immediates. Resulta difícil imaginar-se un govern i un Parlament sotmetent-se al dictat d'un algoritme de càlcul ideat per tècnics faltats de tota legitimitat política. De tot això s'ha de deduir que la llei no s'aplicarà en la seva forma actual: o passarà pel filtre d'una d'aquelles comissions d'experts tan en voga, o el seu text final serà com allò que Juan de Mairena anomenava la regla perfecta: aquella que només conté excepcions.\nNo crec que legislar a cop de números hagi de tenir gaire èxit. Diuen que hi ha països en què un número és l'expressió tangible d'un compromís ferm; aquí em sembla que ens ho prenem més aviat com un detall sense gaire importància, o, pitjor encara, com un drap vermell, o una barrera; i ja se sap que les barreres estan fetes per saltar-se-les. La instrumentació del projecte de llei de què parlem és la mostra d'una confiança gairebé ingènua en la possibilitat de reduir-ho tot a una expressió quantitativa, a la voluntat de plasmar-ho tot en un número. Aquesta confiança ve, esclar, de l'àmbit de la ciència, que s'ocupa del que és mesurable, i és la pretensió d'identificar pensament racional i pensament científic el que la converteix en una dictadura. El culte a la quantitat és també horror o menyspreu cap a la varietat d'aspectes qualitatius que presenta qualsevol cosa; aquesta omissió semblaria tenir conseqüències especialment nocives quan es tracta d'arbitrar conflictes entre persones, i no hi ha dubte que la confecció d'un pressupost no és altra cosa que un arbitratge interminable entre exigències contraposades. En aquest arbitratge no hauríem de tenir por d'introduir-hi aspectes no mesurables: si, tot i que pugui haver-hi dos objectes molt semblants entre si, en realitat no n'hi ha dos d'idèntics, encara menys podem parlar de situacions idèntiques o de persones idèntiques. No és el mateix retallar un milió d'euros en educació que en obres públiques; en educació superior que en secundària; en un institut de poble que en una escola concertada a la ciutat; en aquesta escola que en la del costat... Per què seguir? I no obstant, la legislació per xifres ens porta, de manera insensible, a atendre només al número.\nPer acabar, la llei és inoportuna: si bé és cert que la moderació pressupostària és convenient, també ho és que una profunda recessió no és el millor moment per començar a aplicar-la. Una mica més de despesa no portaria més creixement, però permetria alleujar moltes situacions angoixants que necessiten la nostra atenció. Per desgràcia, el moment ens ha vingut imposat pels nostres creditors i no tenim ni veu ni vot en l'assumpte. És possible que en el futur necessitem una mica de flexibilitat. Si volem obtenir-la, haurem d'haver fet la impressió d'estar fent tots els esforços possibles. Per això crec que és bona la decisió del govern de la Generalitat de fixar-se un límit més exigent que el comú. Per això, i perquè em sembla que no hauríem d'oblidar que la vocació primera del catalanisme va ser que Catalunya servís d'exemple a la resta d'Espanya.


Àmplia vila de 500 m² en una parcel·la de gairebé 4.000 m² amb excel·lents vistes a la mar en venda a Premià de Dalt.\nAquesta elegant habitatge d'estil colonial data dels anys 60 i se situa sobre el vessant d'un turó orientada a sud, amb excel·lents vistes a la mar.\nLa casa es distribueix en tres plantes, encara que les estances principals se situen a la planta baixa. La bonica porta de fusta tallada s'obre a l'àmplia zona d'estar, que es divideix en dos salons interconnectats, un d'ells amb llar de foc. D'aquí, passem a l'menjador ia la cuina. A més, en aquesta planta se situa la màster suite i un saló addicional amb un bany privat que podria habilitar-se com un altre dormitori gran.\nA la primera planta, es disposen dos dormitoris, un bany amb dutxa i una sala d'estudi o de televisió.\nA la planta inferior, s'ofereix un gimnàs, que podria reconvertir-se en un dormitori a visitant, més un bany amb dutxa. Al soterrani, hi ha un garatge amb espai per a un o dos cotxes.\nA l'exterior, la vila gaudeix d'una gran terrassa amb barbacoa i vistes magnífiques de la mar. El jardí conforma una part del vessant del turó i s'eleva després de la casa, amb una parcel·la total de 3.960 m².\nL'habitatge s'ubica en una zona residencial molt tranquil · la i sol·licitada, a poca distància a peu de centre de la localitat. El centre de Barcelona es troba a uns 25 minuts amb cotxe.\nPer inversors, la propietat ofereix la possibilitat de demolir la casa i dividir el terreny entre 3 o 4 parcel·les independents, totes elles amb vista a la mar.\nSaló principal amb llar de foc i portes a la terrassa\nSaló secundari amb llar de foc\nCuina amb portes a la terrassa ia la zona de barbacoa\nEspai d'oficina (o un altre dormitori doble)\nDormitori doble o gimnàs\nL'habitatge s'ubica a la zona residencial de Turó d'en Pons, just a sud de centre de l'atractiva localitat de Premià de Dalt. La platja i l'estació de tren de Premià de Mar són a uns 3 quilòmetres. El centre de Barcelona es troba a uns 25 minuts amb cotxe. A més, a Montgat hi ha una escola internacional a uns 15 minuts amb cotxe.


La UE crea una xarxa per caçar els conductors que cometen infraccions a l'estranger\nEuropa unifica el control de les carreteres\nLes autoritats de trànsit catalanes tindran més facilitats per cobrar les multes pels excessos de velocitat comesos per turistes i transportistes que no s'aturen\nREDACCIÓ Brussel·les 02/12/2010 15:04\nFins ara els radars detectaven els turistes que cometien excessos de velocitat, però era molt difícil localitzar-los i sancionar-los. La Comissió Europea ha decidit combatre aquest buit administratiu i ha anunciat que crearà una "xarxa electrònica d'intercanvi de dades que permetrà intercanviar la informació necessària entre el país on s'ha comès la infracció i el país on està matriculat el vehicle", segons ha comunicat avui la Comissió.\nAquesta proposta de la CE, que s'ha de votar al Parlament Europeu i traslladar després als estats perquè la incorporin a la seva legislació, podria entrar en vigor cap al 2013, segons els càlculs dels impulsors de la mesura. Les dades que tenen indiquen que els conductors estrangers representen una mitjana del 5% del trànsit en cada estat, però cometen el 15% de les infraccions: un turista sempre se sent menys vigilat fora del seu país, ja que se sap que a les autoritats locals els costarà localitzar-lo.\n"És tres vegades més probable que un conductor estranger cometi una infracció que no pas que ho faci un de resident. Molta gent creu que les normes de trànsit no se li apliquen quan són a l'estranger. El meu missatge és clar: s'han d'aplicar i s'aplicaran", assegura Siim Kallas, vicepresident de la Comissió Europea i responsable de Transports. Tots els ministres del ram han acordat impulsar aquesta mesura, que pot tenir força efectes en un país turístic com Catalunya.\nL'excés de velocitat, el pas de semàfors en vermell, la conducció sota els efectes de l'alcohol o de les drogues o el no posar-se el cinturó o el casc són les principals infraccions incloses en la nova norma. Els excessos de velocitat són els més difícils de perseguir, ja que sovint són detectats només pels radars i ni tan sols s'atura el vehicle, de manera que no es poden demanar les dades del conductor.


ALP2500: 19/08/12 - 26/08/12\nPublicat per ALP2500 a 14:51 15 comentaris:\nAquest matí tocava fer projectes que em quedaven en el tinter i que feia il·lusió fer. Aquest cop tocava fer la Ruta del Ferro,\nAquesta Ruta la podem dividir en dos trams, el primer molt planer va de Ripoll fins a Torralles passant per Sant Joan de les Abadesses, representa un 11 quilòmetres de camí asfaltat, em molt bon estat i que puja molt suau.\nEl segon tram el que va de Torralles a Ogassa representen 3 quilòmetres i mig amb dues pujades que treuen el singlot i tot la resta planer , et trobes molta gent que ha preferit baixar de la bicicleta i acompanyar-la a peu, però només representa un quilometre de tot plegat. i tornada cap a baix\nPer el camí travesses ponts i túnels , passos a nivell,passes per el costat de l'estació de trens de Sant Joan de les Abadesses que han aprofitat la mateixa per fer-hi un bar , oficina de informació. passes passos a nivell amb les barreres baixades que has d'anar esquivant amb la bicicleta fins que arribes a Torralles on acaba l'asfaltat i arriba la pujada i el camí de terra, per a mi molt mes interessant i agradable que els primers onze quilòmetres, veure com la gent s'esforça per arribar al cim del camí es magnific, els ànims que es donen uns als altres per fer que la gent que va mes tocada pugui arribar sense posar el peu a terra , paga la pena tot plegat. desprès de la gran pujada ve una gran recta que et porta fins el poble d' Ogassa, llavors podem aprofitar per comprar embotit que te fama de ser molt bo.\nLa baixa fins a Ripoll des d'Ogassa es un passeig no hi ha cap pujada que faci la cosa difícil tot plegat menys de dues hores per fer els 28 quilòmetres i escaig del trajecte. El que tinc Clar que ha valgut la pena venir de Cerdanya per fer aquest petit trajecte, jo tornaré i si teniu oportunitat no es perdeu fer aquest camí.\nPublicat per ALP2500 a 14:43 2 comentaris:\nfaria gràcia si no fos, perquè els socis d'aquesta gent es la que governa el país que ens te colonitzats, la veritat que com els testos s'assemblen a les olles, poca cosa podem esperar dels seus companys de partit, bé mes aviat com son un sangoneres serà que ens acabaran prenent la poca sang que ens queda.\nAquest es el video de la Campanya de Publicitat del govern dels millors, porto veient per la Cerdanya molts camions de l'empresa Llorsan 95 sl dedicada al transport amb un darrera que posava Cataloniai una imatge de MOntserrat. Ara veig que era publicitat de la meva nació, bé per un cop el govern dels millors embaucadors de la terra ha fet alguna cosa profitosa. Aquests ambaixadors amb rodes, promocionen la nostra terra pèr tot arreu, i la veritat que enganxa, i com l'esport nacional es fer cua, segur que el cartell publicitari (es a dir el camió) el repassarant de dalt a baix.[blog promocional]\nPublicat per ALP2500 a 10:06 Cap comentari:\nLa pell molt fina tenen aquests hereus de la Corona de Felip V. [noticia].\nValtonic el raper mallorquì ha esta dentingut i desprès posat en llibertat per injuries ,\nel problema de tot plegat es que aquest senyors de la Corona dels hereus de la Corona de Felip V, tenen com a ídols a personatges com el sovietics per això actuen de la mateixa manera, com a mínim crec que aquí la lllibertat d'expressió no es lliure però els castigs no són tant elevats.\nHa estat denunciat per defendre de una manera poc ortodoxa la nostra llengua, dient per la seva boca el que molts altres pensem, veig que aquí darrerament hem torant a l'epoca d'En Ciscu, però en aquella época l'enemig el veies de cara ,ara surt de darrera les mates com una guilla traidora.\nPublicat per ALP2500 a 21:14 3 comentaris:\nQuan la pregunta surt del guió , tots en fora de joc, la veritat es que es van quedar amb els pantalons fins els tormells.\nPublicat per ALP2500 a 14:38 2 comentaris:\nBajo otra luna de abril\nPublicat per ALP2500 a 16:00 Cap comentari:\nBèixec-Vima-Querforadat-Estana-Beixec, avui terra mítica\nl'excursió d'avui començava a Bèixec a 1310 m. d'alçada, el primer problema l'he trobat a martinet avui hi havia una cursa de bicicletes de muntanya per tant el transit estava regulat, per sort la cursa anava en retard i per tant m'han deixat passar , Al moment d'arribar a Bèixec m'he trobat que allí hi havia control de la cursa per tant no es podia aparcar el cotxe enlloc he hagut de baixar 200 per deixar-lo en un prat. i allí ha començat la excursió a la terra mítica del Baridà, per començar he agafat el camí que surt de bèixec fins la casa pairal de Vima .\nVima te la fama que allí hi va viure fa segles la princesa asteca Maria Chipaguazin, filla de Moteczuma II , aquesta princesa asteca es va casar amb el senyor Joan Grau, baró de Toloriu el qual va participar en la conquesta de Mèxic. sempre s'ha dit que el dot que va portar la princesa va ésser enterrat aprop de la casa.\nun cop fotografiat aquest lloc h eagafat el camí direcció al Querforadat, hi ha un desviament a l'esquerra ens pot portar a Estana o a la Garrava terra també amb la seva historia, història que s'explica amb molts llocs igual però canviant només quatre matisos, es i diu que a la Garrava vivia una senyora sola i que uns lladres la van intentar robar, ella que era molt espavilada al veure arribar els lladres va començar a cridar dient: "Joan passa al davant, Pere tu volta per el darrera, bernat tu per el terrat, i jo i en Ramon comptarem quan son. Els Lladres al sentir a la mestressa cridat tanta gent es van pensar que allò estava ple de gent i cames ajudeu-me van sortir pitant.\nAl arribar al desviament a Estana i la Garrava es quan m'he trobat als ciclistes de la cursa de muntanya, eren una trentena i anaven bastant separats, he hagut de tornar enrere per poder agafar el camí del Quer, he baixat fins el riu, allí m'he descalçat com marca la tradició i he passat el riu amb l'aigua als peus, estava freda, però amb la calor que feia avui agradable aquella sensació. He pujat fins el poble del querforadat, allí abans d'arribar al poble he agafat aigua de la font (amb el cartell que posa aigua no tractada sanitariament) i apa des de el quer he agafat el Gr- que ve de Cava i direcció cap el Coll de Pallers i allí estana, al mateix Coll de Pallers he trobat una altre font i allí he tornat agafar aigua, des de Estana he tingut sort i com la cursa passava per allí m'he estalviat passar per la carretera asfaltada sinó que han marcat el camí que porta al desviament rural de Bèixec, he passat per la Borda d'en Tonico, d'allí he arribat al Collet de bèixec i el poble restava als meus peus, visita a les runes de l'església i excursió acabada, ( 4 horetes) .\nAvui he acabat les 6 rutes del llibre Baridà , la veritat es que han estat recorreguts diferents i magnífics i he après moltes coses de la cultura i la llegendes d'aquesta sub-comarca , Per cert a Vima m'he trobat gent que anava amb les burricletes, la veritat que molta gent s'anima a fer molts camins donat que ara no s'ha de pedalar tant per arribar als mateixos llocs.


Crònica del cap de setmana 18 i 19 de gener - Club Bàsquet Cervera\nHome / Temporada 2019-20 / Crònica del cap de setmana 18 i 19 de gener\nCrònica del cap de setmana 18 i 19 de gener\nEl Mini Femení va aconseguir la victòria\nJornada de competició aquest passat cap de setmana tot i què molts equips van descansar. Victòria dels dos equips mini del club, el Mini Masculí guanyava a casa davant el Bellvís per 70-66 i a Agramunt ho feia el Mini Femení per 36-39, en un partit que es presentava fàcil però que finalment no ho va ser tant, en canvi perdien els dos equips infantils, a casa l'Infantil Masculí davant el Seròs per 55-76 i l'Infantil Femení davant el CB Mollerussa per 50-63. També s'enduien derrotes aquesta passada jornada dos dels equips cadets, el Cadet Masculí, malgrat fer un molt bon partit contra el Binèfar, invicte a la lliga, no va aconseguir atacar la zona que el Binèfar va fer a l'últim quart i va perdre per 76-61, i derrota a casa del Cadet Femení Negre davant el Sant Cugat Negre per 40-70.\nExcel.lent cap de setmana pels equips sènior, els tres equips van guanyar els seus partits. Victòria del Sènior Masculí Verd a Tàrrega per 50-58, victòria del Sènior Masculí Negre a casa davant el Balaguer per 67-61 i doble victòria del Sènior Femení ja que va disputar doble jornada, partit dissabte, a casa, davant el Calaf al qual va guanyar per 50-48 i partit diumenge, també a casa, davant el Balaguer amb victòria per 53-40.


PERP - Decidim Sabadell\n#PERP Procés d'Elaboració del Reglament de Participació\nTREBALL PARTICIPATIU 16-02-2021 - 30-04-2022\nSessió participativa virtual\nL’Ajuntament de Sabadell ha iniciat el procés de redacció del nou Reglament de Participació Ciutadana. Per fer-ho, s’està duent dur a terme un procés participatiu perquè aporti idees i orientacions per a la seva elaboració.\nCal dir que l’Ajuntament de Sabadell compta amb un Pla Estratègic de Participació que es va aprovar l’any 2019 i que conté unes orientacions i actuacions en el marc de l’horitzó 2025.\nL’Ajuntament de Sabadell té una llarga tradició en l’impuls d’experiències de participació ciutadana a l’hora de definir les polítiques públiques municipals. Aquesta participació és entesa com a incorporació, de forma transparent i ordenada, de les persones i la societat civil en la presa de decisions públiques per tal d’apoderar-les: la finalitat és transcendir la mirada individual perquè prengui protagonisme allò col·lectiu.\nNecessitem que la participació esdevingui una peça fonamental però, per això, cal facilitar la incidència, la deliberació, la coproducció, la decisió i la coresponsabilització. Sense perdre de vista que la participació no es pot improvisar, necessitem endreçar i explicar com podem participar, on i quan. Necessitem dotar-nos d’un Reglament de Participació Ciutadana: la norma no farà ni que augmenti la participació ni la garantirà però, si que ajudarà a definir el concepte en si mateix i els espais, òrgans i eines de què disposa l’ajuntament i la ciutadania per tal que, la participació, sigui possible.\nL’objectiu d’aquest procés és elaborar un document normatiu, el més útil i clarificador possible, per tal d’afavorir una participació al màxim d’efectiva, a la ciutat de Sabadell.\nGener: Creació de grup motor i Comissió de Seguiment\n18 de febrer: Sessió de treball amb l'equip de govern\n9 de març: Sessió de treball amb Grups Municipals\n11 de març: Sessió de treball amb tècnics i tècniques municipals\n19 de març: Sessió de treball amb entitats veÏnals\n21 d'abril: Sessió de treball amb Consell de la Infància\n22 d'abril: Sessió de treball amb Consell de la Infància\n22 d'abril: Sessió de treball amb Cercle d'Entitats\n28 d'abril: Sessió de treball oberta a la ciutadania\nMaig-Juny 2022: Redacció esborrany avant projecte reglament\nSetembre 2022: Aprovació del Reglament de Participació Ciutadana\n11 11 seguidores Seguir PERP\nData d'inici 15 de Gener de 2021\n\nDecidim Sabadell a Twitter Twitter\nDecidim Sabadell a Facebook Facebook\nDecidim Sabadell a Instagram Instagram


Talent digital per transformar el turisme - Línia Nord ed. Barcelonès Nord\nTalent digital per transformar el turisme\nMaria Abellanet|2021-05-06T09:32:47+02:006 maig 2021|Línia Nord ed. Barcelonès Nord\nLa pandèmia ha impactat en tota la societat de forma global. Ho hem experimentat com a individus, però també des de tots els sectors econòmics n’hem patit –i encara en patim– les conseqüències. En paral·lel, durant aquest últim any hem estat testimonis de l’acceleració del procés de digitalització i l’avenç de la tecnologia en tots els àmbits de la societat: el teletreball, la medicina a distància, la implementació dels recursos digitals en el sector educatiu o el desenvolupament del comerç electrònic han passat a formar part del nostre dia a dia. La tecnologia, doncs, avança exponencialment i afecta tots els sectors d’activitat.\nEl sector turístic, com no podria ser d’altra manera, no n’és una excepció. El que segurament moltes organitzacions estaven plantejant adoptar a mitjà o llarg termini s’ha convertit, per força, en el seu present immediat. Sense la capacitat d’adaptació de les empreses a aquesta nova realitat i la incorporació de talent digital, difícilment podran sobreviure. La transformació digital ja no és, doncs, una qüestió d’innovació, sinó d’aconseguir i mantenir avantatges competitius sostenibles en el temps. Esdevé, doncs, fonamental. I vaig més enllà: aquest és un canvi cultural que requereix que la pròpia organització qüestioni contínuament el seu statu quo i s’atreveixi a experimentar i a incorporar novetats sense por del fracàs. Cal, però, fer aquesta transformació coneixent el perquè es duu a terme, tenint una estratègia clara i concretant els objectius. Ens hi juguem el futur.\nLa societat ha canviat i, amb ella, el turista i la forma com viatja. Ara, els turistes participen en totes les fases del viatge i hem de posar el focus en la seva experiència, en aportar-los valor. I per això cal posar el client al centre de la transformació digital. Aquesta, però, no s’atura en l’experiència del viatger, i així ho van assenyalar els experts al darrer Observatori CETT Transformació tecnològica i talent digital en turisme. Carlos Romero, director d’Investigació, Desenvolupament i Innovació a Segittur, va assenyalar que la digitalització ha de contemplar cinc aspectes: la que té a veure amb el model de negoci i l’empresa, aquella aplicada a processos per ser més eficients, a la pròpia organització i a les persones, tot allò relacionat amb la pròpia infraestructura tecnològica que cal tenir i, per últim, el bloc de producte i servei per fer l’experiència del client més rellevant gràcies a la tecnologia.\nCal fer un canvi de mentalitat per abraçar el canvi i avançar més ràpidament cap a la integració de les eines digitals\nAquest procés de transformació comporta nous reptes, però genera, alhora, noves oportunitats per al sector. La tecnologia ha de servir, en definitiva, per millorar la gestió del turisme, una gestió intel·ligent i responsable d’empreses i destinacions turístiques.\nFORMACIÓ I CONEIXEMENT, LA CLAU\nLa tecnologia avança de manera vertiginosa, mentre que les empreses van adoptant aquesta transformació de forma logarítmica. Es crea, doncs, una escletxa entre la velocitat a la qual progressa la tecnologia i la velocitat en què l’adapten les empreses. Aquí hi intervé un fenomen a tenir molt en compte: la reticència al canvi. Hi feia referència a l’Observatori CETT Joan Borràs, gestor de Projectes TIC i Turisme del Departament d’Innovació Turística d’Eurecat. Cal fer un canvi de mentalitat per abraçar el canvi i avançar més ràpidament cap a la integració de les eines digitals, i és en aquest punt on les noves generacions tenen un gran paper. Han crescut amb la tecnologia com a part del seu dia a dia, valoren els avantatges que comporta i no tenen por de la novetat. Ells i elles són el futur i cal que participin en aquest procés.\nEn aquest context, no hi ha dubte que per fer front als reptes i canvis que planteja la tecnologia calen persones formades i polivalents. El turisme necessita talent digital, nous perfils professionals amb les competències necessàries per fer front a aquesta transformació. A parer meu, cal apostar per perfils híbrids que coneguin el sector en profunditat i que, alhora, tinguin suficient coneixement tecnològic que els permeti donar la millor resposta a cada necessitat. A l’Observatori, Anna Monjo, d’ACCIÓ, afirmava que cal impulsar perfils professionals TIC enfocats al turisme per comptar amb talent especialitzat, a més de fomentar les vocacions tecnològiques entre els professionals turístics. Al CETT, conscients d’aquesta necessitat de talent digital en turisme, actualitzem periòdicament els programes consolidats i en creem de nous, com el Grau de Negoci Digital i Innovació en Turisme, pioner en aquest àmbit, que iniciem el curs 21/22.\nEls centres universitaris hem de capacitar les persones per liderar aquesta transformació, un procés que demana la implicació d’empreses, administracions i altres agents. Cal que entre tots promoguem un ecosistema que afavoreixi l’adquisició de competències digitals per part dels professionals del sector turístic, treballant conjuntament amb una mirada col·laborativa per tal de donar resposta a aquestes necessitats ja identificades, però també albirant noves necessitats de talent tecnològic i digital encara per descobrir.\nLa transformació tecnològica és clau per al futur del turisme i, per dur-la a terme, les persones són un pilar fonamental. Només amb el seu coneixement, expertesa i formació serà possible un turisme responsable, competitiu i sostenible.


Cinc maneres de titular els resultats electorals del 16-N\nLes eleccions del 16 de novembre de 2003 van centrar l'activitat periodística de les redaccions dels diaris publicats a Catalunya. Tot seguit, analitzem les portades del 17 de novembre de cinc diaris publicats a Barcelona (La Vanguardia, l'Avui, El Periódico de Catalunya, El País i El Mundo).\nTitular: "Mas toma el relevo de Pujol y bate a Maragall".\nEl titular de LV personifica les eleccions en les figures polítiques de Mas i Maragall, tot deixant de banda l'adscripció als respectius partits polítics. A més, LV és l'únic diari que fa referència al president Pujol en els elements de titulació. Conjuntament amb l'Avui, LV inclou Maragall en el titular i especifica que Mas l'ha vençut.\nSubtítols: "CiU logra su séptima victoria al superar en cuatro diputados a los socialistas", "El PSC y su candidato sufren un severo revés al padecer un retroceso imprevisto", "ERC e Iniciativa duplican sus resultados y el PP sube tres escaños" i "Carod tiene en sus manos que haya un Govern nacionalista de coalición".\nDels subtítols destaquem que LV no fa cap referència a la diferència de vots entre socialistes i convergents, dada remarcada per EP i EPC. També hem d'assenyalar els dos subtítols que no empren cap número que faci referència a vots ni escons, és a dir, "El PSC y su candidato sufren un severo revés al padecer un retroceso imprevisto" i "Carod tiene en sus manos que haya un Govern nacionalista de coalición". El primer té una carrega valorativa desmesurada respecte de la resta d'elements de titulació i torna a fer referència directa a Maragall, mentre que el segon es pot considerar parcial, ja que omet la possibilitat que Carod-Rovira es decanti per formar "el tripartit d'esquerres" amb el PSC i ICV-EUiA.\nTitular: "Mas derrota Maragall"\nL'Avui també personifica les eleccions en les figures de Mas i Maragall, com LV, que són les dues úniques capçaleres que fan coincidir en una mateixa frase els dos candidats més votats, tot remarcant que "Mas derrota Maragall".\nSubtítols: "CiU supera el PSC per quatre diputats i ERC aconsegueix un record històric amb 23 escons" i "Carod determinarà la majoria per assolir un nou govern de progrés nacional".\nL'Avui no cita el major nombre de vots aconseguit pel PSC, dada que també obvia LV. Pel que fa al segon subtitular, destaquem el complement directe "un nou govern de progrés nacional" que, combinant els termes "progrés" i "nacional", deixa obertes totes les possibilitats de formació de govern, excepte una aliança entre PSC i CiU.\nTitular: "Victòria del nacionalistes".\nEPC fa referència a la "victòria dels nacionalistes [catalans]". Aquest titular evita unir en una mateixa frase Pasqual Maragall i Artur Mas, ja que deixaria en evidència la victòria de CiU i la derrota del PSC. A més, hem d'afegir que si el diari del Grupo Zeta titula "victòria dels nacionalistes" considera que hi ha dos guanyadors de les eleccions, fet fals, ja que el partit vencedor és el que aconsegueix més escons. D'altra banda, cal tenir en compte que EPC i EP usen constantment l'adjectiu "nacionalista" per referir-se al nacionalisme català d'ERC i CiU, i usen el terme "catalanista" per parlar del PSC. La distinció entre "nacionalisme [català]" i "catalanisme" no està etimològicament acceptada pel Diccionari d'Història de Catalunya. És recomanable la lectura de l'article "Catalanisme és nacionalisme" publicat a Testimoni públic, d'Agustí Colomines (Editorial Afers, 2001) i que també fou publicat a LV el 17 de febrer de 2000, per conèixer els arguments historiogràfics que desmunten la distinció entre "catalanisme" i "nacionalisme".\nSubtítols: "Mas repeteix a la baixa l'últim triomf de Pujol en escons", "ERC, amb una alça espectacular, decidirà el signe del Govern" i "Maragall torna a guanyar en vots i vol una majoria d'esquerres".\nDels subtítols d'EPC, en destaquem: "Mas repeteix a la baixa l'últim triomf de Pujol en escons" i "Maragall torna a guanyar en vots i vol una majoria d'esquerres". El primer subtítol, tot i esmentar la victòria de Mas, remarca que és "a la baixa". En el segon, EPC no associa Pasqual Maragall a un terme negatiu com "derrota" o "perdre", sinó que uneix el candidat socialista a una perífrasi verbal positiva ("torna a guanyar"), tot i que puntualitza que "torna a guanyar" en número total de vots.\nTitular: "Mas gana en Cataluña, pero Esquerra tiene la llave del Gobierno"\nEP inclou Artur Mas, a qui considera guanyador, en el titular, però esquiva la possibilitat d'incloure-hi Pasqual Maragall. Á més, la capçalera de Prisa afegeix una proposició adversativa en el titular de la portada, tot remarcant el paper d'ERC en la futura composició del govern català.\nSubtítol: "El PSC se queda a cuatro escaños de CiU, aunque logra 8.000 votos más".\nEP posa el PSC com a subjecte de l'oració i esquiva els verbs de connotació negativa com batre o derrotar que serien adients si CiU fos el subjecte de l'oració.\nTitular: "Gana Mas y fracasa Maragall, pero ERC será el árbitro"\nSubtítols: "Pese a haber obtenido cuatro escaños menos que CiU, Maragall pretende encabezar un gobierno de izquierdas", "Tras su espectacular crecimiento, Carod Rovira propone un gobierno de unidad nacional frente a Madrid" i "El PP, liderado por Piqué, subre tres escaños pero se convierte en la cuarta fuerza política y queda al margen de cualquier mayoría".\nEl titular d'EM condensa les tres idees més remarcables dels resultats electorals (la victòria de Mas, la derrota de Maragall i el paper d'ERC), i es converteix d'aquesta manera en l'única capçalera analitzada que ho fa.\nPel que fa als subtítols, hem de remarcar que no hi ha cap referència a la victòria en vots de Maragall i que el "gobierno de unidad nacional" que proposa Carod-Rovira té com a objectiu estar "frente a Madrid".\nCal remarcar que ni EP ni EPC associen Pasqual Maragall amb mots de connotacions negatives com podrien ser "perdre" o "derrota". A més, no dediquen una fotografia al partit guanyador, sinó que EP dedica l'espai a Carod-Rovira i EPC es decanta per un muntatge amb els perfils d'Artur Mas, Josep-Lluís Carod-Rovira i Pasqual Maragall.\nD'una banda, LV i l'Avui remarquen la victòria de Mas amb la inclusió de Maragall en el titular i emprant verbs que atorguen el triomf a CiU i la derrota al candidat socialista ("Mas derrota Maragall" i "Mas toma el relevo a Pujol y bate a Maragall"). Al contrari del que fan EPC i EP, LV i l'Avui dediquen l'espai fotogràfic a Artur Mas, tot i que el diari del Grupo Godó inclou Jordi Pujol i Josep Antoni Duran i Lleida en la fotografia. En cap cas, aquestes dues capçaleres fan referència a la diferència de vots entre PSC i CiU en els seus elements de titulació de les portades.\nPer acabar, el titular d'EM és l'únic que sintetitza els tres ítems més destacables dels resultats a les eleccions, la qual cosa suposa una gran diferència amb la resta de capçaleres analitzades.


IX Festallibre a Montblanc | Conca de BarberàTurisme\nIX Festallibre a Montblanc\nCalendari: 26/10/2017 - 29/10/2017\nL’associació Literària l’Escarritx organitza la novena edició del Festallibre, que se celebrarà a Montblanc entre els dies 26 i 29 d’octubre. El dia 26 d’octubre comencen els actes amb la sessió de contacontes al voltant de la temàtica de la igualtat de gènere, a càrrec de Montse Bosch.\nEl divendres 27, a les sis de la tarda, està prevista la tarda literària i musical a la Residència d’avis Llar Conca de Barberà, on es farà una lectura pública de diversos fragments pertanyents als treballs guanyadors del concurs literari de tardor «Igualtat de gènere» i que anirà a càrrec de residents i treballadors i amb l’acompanyament dels alumnes de l’Escola Municipal de Música Josep Porter i Rovira de Montblanc. A les set de la tarda, la Biblioteca Comarcal Josep Conangla i Fontanilles acollirà el pregó de l’acte inaugural, que en aquesta edició anirà a càrrec de Carme Morán, cap de colla dels Torraires de Montblanc. També es presentarà el cartell del Festallibre 2017 realitzat per Àlex Rebollo. A continuació, es podrà veure l’obra teatral «Vist per sentència» interpretada per alumnes de l’Institut Martí l’Humà.\nDissabte 28 d’octubre a les dotze del migdia, a la Font de la plaça Major, es farà l’Escarritx de lectures, amb lectures en veu alta de petits fragments d’obres a càrrec d’alumnes dels centres de la Conca, amb l’acompanyament musical dels alumnes de l’Escola Municipal de Música. A dos quarts de sis de la tarda a l’Antic Hospital de Santa Magdalena se celebrarà una xerrada a càrrec de l’escriptora Àngels Moreno (Premi Maria Mercè Marçal de poesia).\nPer acabar la Festallibre 2017, el diumenge 29 a les dotze del migdia, al bar restaurant el Cortijo, hi haurà vermut literari amb la participació d’Agnès Toda i Albert Ventura i el debat ‘Home, dona, mirades diferents de la literatura?’. A tots els presents se’ls oferirà un vermut.


Foment lector – FEETS, GESTIÓ CULTURAL VALÈNCIA – PROJECTES EDUCATIUS\nIdeació, gestió i coordinació de projectes globals de foment lector\nOrganització i realització de tallers d’animació lectora\nOrganització d’encontres amb autors\nOrganització d’espectacles i de lectures\nDisseny i producció de projectes educatius en l’àmbit lector\nOrganització de fires i esdeveniments culturals al voltant del llibre i la lectura\nServeis d’assessorament i gestió de projectes per a associacions i empreses del sector\nIdeació, gestió, coordinació i producció. 2015-actualitat\nEncontre de Clubs de Lectura amb Almudena Grandes\nGestió, coordinació i presentació. 2018\nIdeació, disseny, coordinació, producció i presentació. 2006-actualitat\nEstructuració, coordinació, activitats i gestió tècnica. 2008\nCertamen Literari. Escoles d’Adults de la Comunitat Valenciana\nDisseny, coordinació i realització d’activitats. 2007\nProposta realitzada anualment en el context del projecte De Viva Veu, organitzat amb la col·laboració de Full-Fundació pel Llibre i la lectura i la Xarxa de poblacions adherides al projecte.\nProposta realitzada en el context de la Fira del Llibre de València, que va reunir en un encontre a més de dues-cestes persones, integrants d’una vintena de Clubs de Lectura, amb l’autora Almudena Grandes al voltant de la lectura del seu llibre Los pacientes del doctor García.\nProposta multidisciplinar on imatges, paraules i música ens acosten al món de les dones. Relats escrits per dones d’arreu del món, llegits per dones d’arreu del món amb imatges i músiques d’aquests països. Projecte realitzat en diversos municipis, adequant la proposta a les característiques de cada població i comptant amb la participació activa de dones que viuen a la localitat.\nOrganitzada i patrocinada per l’Ajuntament de Gandia, la Fira s’emmarca dins les polítiques de foment de la lectura de l’ajuntament i s’estructura en dues vessants diferenciades: la instal·lació de casetes dedicades a l’exposició i venda de llibres i la realització d’activitats per als escolars i la programació de les signatures, amb l’objectiu d’aproximar als autors al públic visitant de la Fira.\nTrobada d’Escoles d’Adults amb motiu del Certamen Literari d’Escoles d’Adults de la Comunitat Valenciana, convocat per la Federació Valenciana d’Associacions d’Alumnes d’EPA (FEVAEPA).


Itàlia i Grècia registren els primers casos a la UE del virus letal de la grip aviària\n30 setembre 2020 11:14\nBulgària ha informat d'altres casos sospitosos en una zona propera a la mar Negra\nMembres dels equips de prevenció d'epidèmies inspeccionen un corral a Calàbria.\nLa Comissió Europea confirmà ahir que els casos de grip aviària detectats en cignes a Grècia i Bulgària pertanyen al virus H5N1, altament danyós, i que ha rebut informació d'altres casos similars a Itàlia.\nSegons informà un comunicat de la Comissió, en tots els casos s'ha determinat que es tracta del virus H5N1, que causà la mort d'éssers humans a Turquia el passat gener i en diversos països d'Àsia, com Indonèsia, on han mort dues dones aquesta setmana.\nEl laboratori comunitari de referència de Weybridge (Regne Unit) analitzà les mostres procedents de tres cignes salvatges morts a les regions gregues de Tessalònica i Pieria a començaments d'aquesta setmana i un altre a Vidin (Bulgària), a prop de la frontera amb Romania.\nA més, Bulgària ha informat d'altres casos sospitosos en una zona propera a la mar Negra.\nPer tot això, la Comissió està preparant una instrucció per prohibir la importació d'aus, carn i productes derivats, com ous i plomes des de l'àrea afectada a Romania, mesures similars a les aprovades per a Grècia.\nAixò no obstant, el comunicat recorda que en l'actualitat no hi ha importació d'aquests productes o animals a la UE des de Bulgària perquè ja vigeixen mesures restrictives a causa de l'aparició d'un brot de la malaltia de «Newcastle».\nTambé ahir les autoritats italianes comunicaren a la Comissió l'existència de casos confirmats del mateix virus H5N1 en cignes morts a la costa est de Sicília, a Taranto (Puglia) i a Calàbria.\nEls casos foren confirmats pel laboratori nacional per a grip aviària de Pàdua -acreditat davant de la UE i també considerat de referència-, després de conèixer-se els resultats, les autoritats italianes s'han compromès a aplicar mesures de prevenció com les imposades per la Comissió a Grècia, afegeix la nota de la Comissió.\nEs tracta de la prohibició dels moviments d'aus i restricció de la venda de carn i ous a les zones on s'han localitzat els brots de grip aviària, els primers en aus silvestres en la UE. En concret, s'establirà una zona de protecció almenys a un radi de tres quilòmetres entorn del lloc afectat i una altra àrea de vigilància, en deu quilòmetres a la rodona.


Sismicitat al magatzem de gas Castor, Espanya, controlada per la difusió de la pressió de porus i l’activació d’asperitats a una falla superficial — Departament de Física — UPC. Universitat Politècnica de Catalunya\nSou a: Inici / Notícies / Sismicitat al magatzem de gas Castor, Espanya, controlada per la difusió de la pressió de porus i l’activació d’asperitats a una falla superficial\nUn equip d’investigació internacional liderat per investigadors del GFZ Helmholtz Centre de Postdam, en col·laboració amb científics de centres de recerca d’Espanya, Itàlia i Estats Units, on participa la Estefania Blanch del departament de Física a la EPSEB, han publicat un nou estudi sobre la sismicitat induïda a Europa a la revista Nature Communications.\nCronologia de la injecció i sismicitat. a) Evolució temporal de la magnitud, b) distàncies epicentrals des del pou d’injecció i c) moment acumulat alliberat (en blau) i nombre acumulat de terratrèmols (en vermell), per al període de temps del 02-09-2013 00:00 fins 06/10/2013 00:00 UTC. L’inici de les tres fases principals està marcat per les línies verticals morades i indiquen l’inici de la injecció (t1, 02-09-2013), l’aturada de la injecció (t2, 17-09-2013) i el moment aproximat en el que es desencadenen els terratrèmols més grans(t3, 28-09-2013, 16:00). A b), la línia discontinua indica la corba de difusió des del punt d’injecció al moment t1, assumint una difusivitat de 0.5 m2 /s, la qual explica la migració de la sismicitat durant les fases 1 i 2. La línia discontínua amb punts indica la ràpida propagació de la sismicitat cap al punt d’injecció amb una velocitat d’1 km/dia durant la fase 3. L’escala de colors utilitzada als panels a) i b) fan referència a la latitud dels terratrèmols (dalt a la dreta).\nL’estudi s’enfoca en la seqüència sísmica ocorreguda el 2013 a la plataforma Castor, a uns 20 km mar endins de la costa de la Comunitat Valenciana. A la fase inicial del desenvolupament del magatzem de gas van ocórrer milers de terratrèmols amb magnitud de fins 4.1 degut a la injecció de gas. Si bé les operacions d’emmagatzematge de gas similars a aquest d’arreu del món estimulen una sismicitat poc substancial, la seqüència sísmica del Castor continua sent, fins ara, el cas més important de sismicitat relacionat amb aquest tipus d’operacions industrials a Europa.\nGràcies a la combinació de tècniques sísmiques avançades aplicades a un conjunt de dades millorades, aquest estudi ajuda a reconstruir els processos sismogènics i la geometria de la falla activada, que fins avui han estat objecte de discussió.\nAquest estudi identifica al voltant de 3500 terratrèmols a profunditat superficial a les rodalies de la plataforma d’injecció Castor entre setembre i octubre de 2013 i reconstrueix per primera vegada tres fases de la crisi sísmica. La primera fase, que acompanya la injecció de gas des del principi fins a la mitjans de setembre, es caracteritza per una sismicitat moderada, amb un augment progressiu de la magnitud. El final de la injecció de gas marca el començament de la segona fase, que s’estén fins al final de setembre. Durant aquesta fase, la sismicitat migra lentament cap al Sud-oest, a causa del procés de difusió de la pressió de porus. La tercera fase s’estén fins als primers dies d’octubre, caracteritzada per una ràpida migració en direcció oposada, cap al Nord-est. L’aparició de tots els terratrèmols de major magnitud en aquesta fase és la conseqüència de la ruptura de les rugositats. La sismicitat afecta principalment a una falla secundària, localitzada per sota del magatzem natural, amb un cabussament oposat al de la falla principal, que actua com a sostre del magatzem.\nAquest estudi demostra com és possible reconstruir de forma detallada la dinàmica d’una seqüencia sísmica induïda, tot i no disposar d’una xarxa densa de monitorització, i ofereix un exemple per a estudis similars a altres llocs.\nEls resultats d’aquest article són en si mateixos importants, considerant que el projecte Castor ha estat abandonat després de l’aparició dels terratrèmols, i per a l’estimació dels riscos i responsabilitats en aquest tipus d’esdeveniments sísmics, que són d’interès i debat públic.\nSimone Cesca, Daniel Stich, Francesco Grigoli, Alessandro Vuan, José Ángel LópezComino, Peter Niemz, Estefanía Blanch, Torsten Dahm and William L. Ellsworth (2021): Seismicity at the Castor gas reservoir driven by pore pressure diffusion and asperities loading, Nature Communications, 12.1 (2021): 1-13.


L'home aquari al llit: què esperar i com encendre'l - Compatibilitat\nPrincipal Compatibilitat L'home aquari al llit: què esperar i com encendre'l\nL'home aquari al llit: què esperar i com encendre'l\nL’home d’Aquarius no veu les dones com a objectes sexuals tret que la vulgui la dona amb qui està. Té curiositat per la personalitat d’una dama i li agrada la cortesia.\nQuan s’interessa per algú, és pacient i considerat perquè simplement gaudeix de la persecució. No li interessa tant allargar l’obertura en altres àmbits de la seva vida, però quan està enamorat actua una mica diferent.\nquin signe és el 28 de setembre\nLa gent diria que és creatiu quan s’acosta a un nou amor, però de fet analitza la situació i determina com seria la relació futura.\nHi ha vegades que cal recordar a l’home Aquari que ha d’actuar amb la persona que li agrada. Al llit, és el mateix.\nAllarga els jocs previs i de vegades s’oblida del clímax, trigant molt a prendre una decisió sobre què fer després.\nPerò si aconseguíeu arribar al seu costat més apassionat, ell serà un amant creatiu i enèrgic. L’home Aquarius sempre s’assegura que la seva parella hagi assolit el clímax. Si s’estimula prou, definitivament et sorprendrà quan menys t’ho esperis.\nExpliquem-ho tal com és\nInteressat per les dones que saben el que volen, l’home Aquari sol quedar-se bocabadat quan és seduït. Si afegiu una mica d’amor i de respecte a la seducció, obtindreu un home d’Aquari que voldrà provar qualsevol cosa al llit amb vosaltres.\nescorpí dona matrimoni home àries\nPer a l’home d’aquest signe, el sexe és una aventura, una oportunitat per provar coses noves. No us pregunteu què fa el vostre amant d’Aquarius llegint llibres sexuals. Li agrada explorar el tema i ho intentarà tot al Kama Sutra.\nNo l'avorriu amb la mateixa posició. Li agrada experimentar i és capaç de fer-te feliç amb les seves idees. Quan la vida sexual és avorrida, aquest noi es posa trist. Fins i tot pateix. Intenteu no desanimar la seva afinitat per pràctiques que no són tan 'normals'.\nPer a ell, res és tabú i és tossut a voler provar coses noves al dormitori. Feu clic per fer un tuit\nEn estar tan interessat en l’experimentació sexual, trobareu que molts homes d’Aquarius són bisexuals. Com que és tan eròtic i té moltes ganes de llargs jocs previs, és possible que l’home d’Aquari pateixi impotència o ejaculació retardada.\nLlest per a l’experimentació, l’home de l’Aquarius probablement també provaria perversions perilloses. El joc de rol i els vestits serien “normals” per a ell.\nMai no veureu un home en aquest signe per estar sol. Esperit i optimista, té molta gent al seu voltant. De fet, no està gens satisfet quan no té amics amb els quals pugui passar una estona de qualitat.\nSi teniu algun problema, busqueu el vostre amic Aquarius. Segur que us ajudarà a resoldre-ho, ja que sempre busca la veritat i les solucions a molts problemes diferents. Analitzarà la situació i intentarà resoldre-la com si fos seva.\nQuan està enamorat, l’home de l’Aquarius dubta. Si vols sortir amb aquest noi, primer hauràs de ser ell.\nNo és indiferent al que podeu fer per atraure’l, simplement no és ell qui fa el primer moviment. Creu fermament que la gent hauria de ser amiga abans de convertir-se en amants, així que sigueu primer el seu amic. No només el poder condueix aquest home, sinó també la llibertat i l’empoderament.\nProfessionalment, és creatiu i divertit, però no li agrada treballar molt. Molts diuen que els aquaris són els rebels del zodíac i tenen raó.\nA les persones d’aquest signe no els agrada ser dominades i controlades. Quan les coses no funcionen com esperen, es tornen emocionals i es retiren al seu propi món interior.\nTot el que és sexual es pot conquerir amb imaginació\nUna cosa és segura: l’home Aquarius és un inconformista. No li agraden les tradicions i només creu en el progrés.\nquè és el signe del zodíac del 2 de febrer\nNo el podreu mantenir lligat a vosaltres massa temps, ja que no pot viure sense la seva independència i llibertat. Per això, té molts amics que en realitat no es podrien anomenar millors amics, però sí més coneguts.\nCom a ésser social, aquest noi és bo fent amics i sempre està content de conèixer altres persones. Però les interaccions seran superficials.\nS’avorreix ràpidament de la gent, de manera que correrà a la propera tertúlia per conèixer algú més. Per capturar el cor d’aquest home, hauràs de demostrar-li molt de reconeixement i afecte. Si ets fidel a ell i li demostres que ets afectuós i afectuós, tindràs alguns comentaris.\nquè és el signe del zodíac el 30 de gener\nIndependentment del que pugui fer, l’home d’Aquarius sempre estarà davant de nous reptes. Es pot dir que li agrada la competició tant com li agrada curar una dama.\nBons oradors, els aquaris poden convèncer els altres de fer gairebé tot el que vulguin. Hi ha molts actors aquaris i coneguts per la seva increïble capacitat de memoritzar les seves línies a velocitats increïbles.\nSigueu feliços si l'home Aquarius està discutint amb vosaltres. Amb gent que no li importa, ni tan sols parlaria.\nSi coneixes algú que no està tan obert al sexe i a les experiències sexuals, dóna-li uns dies en una relació amb l’home Aquarius.\nfemella d'aquari i mascle taure\nSegurament la convèncerà que aquest tema no ha de ser tabú i no cal que la unió eròtica quedi tancada. No obstant això, aquest noi ha de tenir precaució, ja que pot gastar tota la seva energia en la masturbació i les fantasies sexuals.\nL’home d’aquest signe creu en l’amor i el buscarà. És fàcil que s’enamori, però és molt més difícil establir-se.\nLes persones que es van casar amb aquaris probablement saben la sort que tenen d’estar amb algú tan difícil d’atrapar.\nLògic, optimista i agradable, l’Aquarius pot llegir fàcilment altres persones. És popular i, tot i que sembla relaxat per fora, per dins està inquiet.\nPodeu pensar que si sempre vol coses i experiències noves, ha de ser infidel. Les coses no són gens semblants. Sol ser devot i flirteja només quan alguna cosa l’intriga. Sempre tornarà a casa, si té la parella adequada per tornar-hi.\nSexualitat en aquari: aspectes bàsics sobre aquari al llit\nCites amb un home aquari: tens el que es necessita?\nEls homes de l’Aquari són gelosos i possessius?\nL’Home d’Aquari es caracteritza per l’amor, la carrera i la vida\nAniversaris del 27 de juny\nnena verge i noi sagitari\ncompatibilitat sexual amb Leo i Sagitari\nsigne del zodíac de l’1 d’octubre\nescorpí i bessons compatibles sexualment


El nostre objectiu a l’hora de crear una estratègia SEO Meranges és aconseguir els millors resultats en la generació de trànsit potencial i sa des dels cercadors, sobretot el posicionament Google Meranges, cap a la pàgina web del client. La conversió d’aquest trànsit nou potencial en client nou aconseguit, és l’estratègia On-page que també cal abordar per assegurar-nos l’èxit i tancar el procés consolidant l’estratègia dissenyada.\nA l’igual que el Manteniment informàtic Meranges és vital per a qualsevol empresa avui dia, la seva estratègia SEO de posicionament web Meranges també forma part de quelcom vital i necessari per a la seva supervivència o en cas contrari, òbviament pot tenir els dies comptats.\nAixí doncs, el posicionament web Meranges és una forma de fer les coses, una metodologia constant i una filosofia que cal desenvolupar en cada disseny web Meranges, optimització web i projecte en aquest sentit. Aquesta metodologia i filosofia de treball és el resultat de tants anys d’experiència en el servei de posicionament web Meranges, i només es pot assolir entenent i transpirant durant tant de temps els paràmetres, motius i estratègies de posicionament web Meranges òptimes i exitoses que Google contempla en el seu posicionament natural, en evolució constant.


Alonso vol conquerir el seu primer títol del Mundial de Resistència a les 24 hores de Le Mans\nEl pilot espanyol (Toyota) vol sumar el seu segon triomf a la prova reina de resistència\nAlonso vol conquerir el seu primer títol del Mundial de Resistència a les 24 hores de Le Mans JAMES MOY / EFE\nLes 24 hores de Le Mans celebraran la seva 87a edició aquest cap de setmana en la vuitena i última prova del Mundial de Resistència (WEC). Fernando Alonso, membre de Toyota Gazoo Racing, vol repetir victòria en la prova de resistència més prestigiosa del Mundial i assegurar-se, d'aquesta manera, el seu primer títol d'aquesta disciplina automobilística. El pilot asturià, acompanyat de Sebastian Buemi i Kazuki Nakajima, en tindrà prou amb quedar entre els set primers per coronar-se campió.\nEl candidat a convertir-se en el primer pilot que aconsegueix la triple corona (Gran Premi de Mònaco de F1, 24 hores de Le Mans i les 500 milles d'Indianàpolis) arriba a la cita al famós circuit de La Sarthe havent firmat sis podis, entre els quals destaquen tres victòries. Amb l'optimisme pels núvols, Alonso posarà punt final a la seva relació amb Toyota, ja que, tal com va afirmar, pretén afrontar nous reptes.\nLa prova francesa, característica per ser un referent en el món del motor, obliga tots els pilots a tenir una concentració extrema i aprofitar els descansos per recuperar forces. 24 hores de conducció per poder escriure un nom més a la història de la clàssica cursa. Alonso vol aconseguir la seva segona victòria a La Sarthe i convertir-se en el primer pilot, juntament a Buemi i Nakajima, que ho fa per segona vegada amb el mono de Toyota.\nEn el marc de la gran desigualtat existent entre tots els equips del campionat, el president de l'ACO (Automobile Club de l'Ouest), Pierre Fillon, ha assegurat que s'està treballant en compensar els recursos tecnològics per equilibrar la competició. 61 punts separen l'equip Toyota Racing del Rebellion Racing, segon classificat del mundial d'equips privats LMP1. Una diferència massa àmplia que l'ACO, la FIA i el WEC intentaran reduir de cara a la temporada vinent.


“Quan el pacient sent que t’interesses per ell i que l’entens, marxa amb menys ansietat i amb menys probabilitat de reingressar” | Entrevistes. Coneix els nostres professionals | Fundació Hospital de l’Esperit Sant\nNecessito un informe mèdic\nDimarts, 31 de de maig de 2016\n“Quan el pacient sent que t’interesses per ell i que l’entens, marxa amb menys ansietat i amb menys probabilitat de reingressar”\nCharo Cabello, infermera\nL'ansietat i la preocupació són dues constants entre els pacients d'un servei d'urgències. I la Charo Cabello, infermera d'aquest servei a l'Hospital des de fa més de 20 anys, ho sap molt bé. Per això, tot just començar el Màster de Recerca en Infermeria i Ciències de la Salut va decidir que el seu treball final, que ha presentat fa tot just unes setmanes, s'orientaria a buscar una solució per reduir aquests nivells d'ansietat. Una fita gens fàcil, per a la qual ha trobat la clau en la comunicació terapèutica.\nEn el teu treball, que és encara una hipòtesi que hauràs de demostrar amb un estudi posterior, has volgut provar l'efectivitat de la comunicació terapèutica infermera en la reducció de l'ansietat dels pacients del servei d'urgències i en la disminució dels seus reingressos i estada mitjana. Què és la comunicació terapèutica?\nTambé se li pot dir comunicació d'ajuda o relació d'ajuda, i és un tipus de comunicació que no busca únicament la recuperació física del pacient, sinó que també persegueix el seu acompanyament emocional. Per tant, té en compte altres aspectes del pacient, com són el psicològic, el relacional, l'emocional, el social i el familiar. Considera el pacient com un element actiu, que pot decidir, i per això cal explicar-li bé el seu problema, el tractament que rebrà i què haurà de fer després, un cop marxi. No n'hi ha prou amb donar-li l'explicació, cal assegurar-se que l'entén.\nI quin paper hi juga la infermeria?\nLa comunicació terapèutica la pot realitzar qualsevol professional de la salut, però la infermera és la persona que més contacte té amb el pacient i que més estona hi passa. Per això és molt important que hi estableixi una relació d'ajuda, que li faci sentir que està al seu costat i que li importa. Seria ideal que tota infermera adquirís aquest rol.\nEstem parlant d'empatia?\nL'empatia és la porta de la comunicació terapèutica. Si no tens professionals empàtics, que entenguin què està passant el pacient, més enllà de l'aspecte tècnic, que el respectin i que no el jutgin, sempre hi haurà pacients que marxaran angoixats. No cal posar-se a plorar amb el pacient, sinó situar-se en el seu lloc i intentar entendre com se sent.\nI això disminueix l'ansietat?\nSí, està demostrat. El meu treball l'he fet a Urgències, que és una àrea on el diagnòstic de l'ansietat està bastant generalitzat. Però quan el pacient sent que és important per a l'infermer, que aquest l'entén i que el respecta, que li dóna explicacions comprensibles, l'ansietat disminueix i hi ha una millor adherència al tractament, amb la qual cosa la seva estada es redueix. I quan marxa de l'Hospital sabent què li passa i què ha de fer, ho fa més satisfet, més tranquil i amb menys probabilitat que torni a ingressar.\nI què falta per a que aquest tipus de relació sigui l'habitual entre l'infermer i el pacient?\nCal formació, perquè es tracta d'habilitats específiques. Ara mateix al grau d'Infermeria ja hi ha una assignatura molt curteta sobre la comunicació terapèutica, i hi ha escoles com les canadenques que ja tenen guies pròpies sobre el tema. Tanmateix, la majoria d'infermeres no s'hi ha format mai. I seria molt profitós perquè aquest tipus de comunicació també millora la satisfacció del professional que la utilitza i disminueix la síndrome de burn-out o estrès laboral.\nQuin mètode proposes en el teu treball per demostrar l'efectivitat d'aquesta relació?\nEn primer lloc vull recordar que el treball és encara un projecte. Es tracta d'un estudi quasi experimental amb un grup control, i un grup intervenció de pacients que han acudit al servei. Es formaran en comunicació terapèutica la meitat de les infermeres i s'assignaran pacients a cada grup, a les infermeres formades i a les que no ho estan. Després analitzarem els resultats per mitjà d'una enquesta, on s'avaluaran la satisfacció, el reingrés abans de les 72 hores i el temps d'estada al servei i, sobretot, el grau d'ansietat.\nI es pot extrapolar a d'altres àrees assistencials?\nJo he fet l'estudi al servei d'Urgències perquè és on porto treballant més de 20 anys, però aquest tipus de comunicació és ideal per tractar al pacient crònic o el de l'atenció primària, on se'n pot fer el seguiment. De fet, la comunicació terapèutica es va començar amb el pacient psiquiàtric, que és potser on l'aspecte psicològic té més pes.\nTu ja l'has posada en pràctica?\nI tant, mentre he estat estudiant i investigant, ho he estat aplicant. M'ha ajudat molt, per exemple, amb el tema de la diversitat cultural que tenim a l'Hospital, ja que cada cultura entén la salut d'una manera diferent. Des que aplico la comunicació terapèutica, sento que els pacients marxen molt més satisfets.